钦定古今图书集成/明伦汇编/氏族典/第099卷 > 《廖用贤尚友录》 > 扶克俭
## 钦定古今图书集成/明伦汇编/氏族典/第099卷 > 《廖用贤尚友录》 > 扶克俭

按《明外史郝杰传》：“扶克俭，字共之，光山人。万历十四
年进士。由庶吉士改御史，巡按山东。辽东，其所辖也，
奏禁买功窃级诸弊，边人震耸。既劾李成梁，为要人
所忌，会克俭劾左都御史李世达曲庇罪囚，至诋为
贼。执政遂言克俭妄排执法大臣，不可居言路，坐谪
蕲水丞。上官，以事遣归，里居三十年。光宗立，起光禄”
少卿。天启中，历刑部右侍郎。五年冬，逆党李恒茂论
其衰朽，落职归。崇祯初，复官。卒。赠尚书。克俭本姓“扶”，
冒姓“胡”，久之始复故。